VEGA præsenterer

Alternativ og avantgarde electronica med Laurel Halo og Beatrice Dillon

*Er man til electronica af den helt unikke slags, skal man slå vejen forbi Lille VEGA den 12. november, hvor både amerikanske Laurel Halo og britiske Beatrice Dillon gæster den intime scene med deres tunge bas og deres mix af lyde fra hele verden.*

**Nyt album udkom i går**

Tunge rytmer og simple opbygninger – sådan beskrives den amerikanske musiker [Laurel Halos](https://www.facebook.com/laurelhalo) musik bedst. I hendes instrumentale, elektroniske univers samles lyde fra både Detroit, Tyskland, Jamaica og England i musikken, og der bliver skabt nogle helt specielle sange, som sjældent er hørt lignende.

I 2012 udkom hendes debutalbum, *Quarantine*, som modtog store roser fra de internationale musikmedier og som blev kåret til årets album hos magasinet The Wire. Siden er det blevet til to yderligere plader, hvoraf den nyeste, *In Situ*, netop er udkommet i går den 28. september.

Hør nummeret ”[Drift](https://www.youtube.com/watch?v=qauPvdqCV9A)” fra det nye album.

**Inspireret af alt fra techno til afrikansk musik**

Ud over Laurel Halo kan man denne aften i Lille VEGA også opleve den britiske producer og komponist [Beatrice Dillon](http://www.dillonwork.com). Hun er opvokset med især klassisk musik og formår i sin musik at blande klassiske rytmer med mere avantgarde kompositioner. Inspirationen finder hun i alt fra techno og dub, til afrikansk musik.

I 2014 udkom debutpladen, *Blues Dances*, hvorpå man finder nummeret ”[Halfway](https://www.youtube.com/watch?v=haOPsCQTNTc)”.

Beatrice Dillon har netop spillet på den danske festival Phono i Odense, som præsenterer de nyeste stjerner inden for elektronisk musik.

**Fakta om koncerten:**

Laurel Halo (US) + Beatrice Dillon (UK)

Torsdag den 12. november 2015 kl. 21.00

Lille VEGA, Enghavevej 40, 1674 Kbh. V

150 kr. + gebyr

Billetter kan købes i dag via VEGAs hjemmeside og Billetnet.

Læs mere om koncerten med Laurel Halo og Beatrice Dillon og køb billet her.

*For yderligere oplysninger kontakt venligst*

Nathasja Lauritsen

Kommunikationsmedarbejder, VEGA

nl@vega.dk